Аўтаномнае тэрытарыяльнае ўтварэньне з асаблівым прававым статусам Прыднястроўе

Аўтаномнае тэрытарыяльнае ўтварэньне з асаблівым прававым статусам Прыднястроўе (па-малдаўску: Unitatea teritorială autonomă cu statut juridic special Transnistria, па-ўкраінску: Автономне територіальне утворення з особливим правовим статусом Придністров'я, па-расейску: Автономное территориальное образование с особым правовым статусом Приднестровье) — фармальна існая ў сыстэме адміністрацыйнага дзяленьня Малдовы аўтаномная адміністрацыйна-тэрытарыяльная адзінка, разьмешчаная ўздоўж усходняга берага ракі Днестр на частцы тэрыторыі, кантраляванай непрызнанай Прыднястроўскай Малдаўскай Рэспублікай. Была заснаваная законам № 173 ад 22 ліпеня 2005 году «Аб асноўных палажэньнях асаблівага прававога статусу населеных пунктаў левабярэжжа Днястра (Прыднястроўя)» . Тэрыторыі, якія аспрэчваюцца ПМР, але знаходзяцца пад кантролем малдаўскіх уладаў, у гэтае азначэньне не ўключаюцца, яны належаць да Дубасарскага, Каўшанскага і Новааненскага раёнаў Малдовы. Таксама са складу ўтварэньня выключаны муніцыпій Бэндэры, але ўваходзіць муніцыпій Тыраспаль. Паводле Закону аб адміністрацыйна-тэрытарыяльнай сыстэме Рэспублікі Малдова 2001 году (дадатак 5) у склад адміністрацыйна-тэрытарыяльных адзінак левабярэжжа Днястра, якім могуць быць нададзены асаблівыя формы і ўмовы аўтаноміі, уваходзяць 147 населеных пунктаў. У тым ліку: 1 муніцыпій (Тыраспаль), 9 гарадоў, 2 населеныя пункты, якія ўваходзяць у склад гарадоў, 69 сёлаў і камун, у склад якіх уваходзяць 135 населеных пунктаў. Глядзіце таксама Малдова Прыднястроўская Малдаўская Рэспубліка Крыніцы Вонкавыя спасылкі Transnistria мапа — Mapase